TTS-koulutus

[|Hankkeen PP-esitys]

 "Kolme polkua työssäoppimisessa" - laajennetun työssäoppimisen kokeilu
Laajennetun työssäoppimisen hankkeessa kohderyhmänä ovat ammatilliseen peruskoulutukseen kuuluvat nuoret maanrakennusalalla (rakennusalan pt), kuljetusalalla (logistiikka-alan pt), hotelli-, ravintola- ja cateringalalla sekä matkailualalla. Koulutuksen järjestäjien välisen yhteistyön kautta tutkintoperusteisessa koulutuksessa tullaan myös kouluttamaan metsäkoneen kuljettajia. Hankkeen aikana koulutus voi laajentua esimerkiksi yhteistyön kautta myös autoalalle. Logistiikka-alan perustutkinnon kuljetusalan aikuiskoulutusta lukuun ottamatta kaikki muut alat voivat osallistua laajennetun työssäoppimisen kokeiluun. Tämä merkitsee sitä, että kokeilussa voi olla vuosittain noin 420 opiskelijaa, joista ammatillisen peruskoulutuksen opiskelijat kuuluvat varsinaiseen kohderyhmään. Kehitettyjä käytäntöjä ja lisääntynyttä osaamista voidaan levittää eri koulutusaloille soveltuvin osin ja käyttää myös näyttötutkintojen henkilökohtaistamisessa. Hankkeen tavoitteena on käytännönläheisten avoimien oppimisympäristöjen luominen ja oppimisen käytännönläheinen toteuttaminen yhdessä työpaikkojen kanssa. Kolme polkua työssäoppimisessa - kokeilussa suunnitellaan ja toteutetaan kolme toimintamallia, joissa kaikissa on minimivaatimusta (20 ov.) laajempi työssäoppimisen osuus. Nämä kolme polkua ovat:
 * 1) LAVA: Laaja, vakio, jossa työssäoppimisen laajuus pääsääntöisesti vähintään 25 ov.
 * 2) LATU: Laaja, tuettu, yli 25 ov. to opiskelijoille, jotka eivät eri syistä (esim.oppimis- ja keskittymisvaikeudet) syistä pysty keskittymään normaaliin tuntiopetukseen.
 * 3) LAKI: Laaja, kiihdytetty, yli 25 ov. jakso nopeasti eteneville tai erityisen motivoituneille opiskelijoille (jotka mahdollisesti jatkavat opintojaan).

Hankkeen tavoitteena on saada tietoa siitä kenelle laajennettu työssäoppiminen sopii. Selvitetään kenen kohdalla saadaan paras hyöty ja minkä tyyppisille opiskelijoille se sopii. Selvitetään eri polkujen (LAVA, LATU, LAKI) sovellettavuus, resurssitarve sekä opiskelijoilta ja opettajilta vaadittavat työelämätaidot. Pohditaan laajennetun työssäoppimisen erityispiirteitä maahanmuuttajataustaisen opiskelijan näkökulmasta. Erikseen tarkastellaan niitä opiskelijoita, joilla on tutkinnon tavoitteiden alentamiseen johtavia oppimisvaikeuksia, mihin he voivat sijoittua sekä opiskelijoita, jotka ovat erityisen motivoituneita etenemään ammatillisen perustutkinnon kautta ammattiin ja mahdollisesti jatko-opintoihin. Yhteystiedot: Projektipäällikkö Janika Kyttä, opintokoordinaattori TTS koulutus PL 5 (Kiljavantie 6) 05201 Rajamäki GSM 044 714 3759 janika.kytta@tts.fi [|www.tts.fi]

**Linkit** [|TTS: työssäoppiminen]